COBIT

COBIT (Control Objectives for Information and Related Technologies) er et rammeverk for IT-ledelse og IT-styring (IT governance) utviklet av Information Systems Audit and Control Association (ISACA). Rammeverket er forretningsfokusert og definerer et sett av generiske prosesser for styring av IT. Hver prosess er definert sammen med prosessinnganger og -utganger, viktige prosessaktiviteter, prosessmål, resultatmål og en elementær modenhetsmodell.

COBIT dekker sammenkobling av forretningsmål og mål for IT-organisasjonen, og brukes av en del større selskaper som har IT-intensive arbeidsprosesser.

Et viktig element i COBIT er bruken av revisjoner, og man kan bli sertifisert COBIT-revisor og jobbe med revisjoner av IT-styring.

 Historie 
COBIT ble først utgitt i 1996 for å hjelpe økonomiske revisorer å navigere i IT-relaterte miljøer. I 1998 kom en versjon 2 som var påtenkt å treffe bredere enn bare revisjon. I 2000 kom versjon 3 med ytterligere utvidelser.

I 2005 kom den australske standarden AS 8015, og i januar 2007 kom utkastet til den internasjonale standarden ISO/IEC 38500. Disse økte fokuset på IKT-styring, og førte til at COBIT ble utvidet med relaterte komponenter og rammer i versjon 4 og 4.1 i henholdsvis 2005 og 2007. Blant annet ble det lagt til IT-relaterte forretningsprosesser og ansvar i verdiskaping (Val IT) og risikostyring (Risk IT)."

I 2012 kom COBIT 5 som er basert på COBIT 4.1, Val IT 2.0 og Risk IT-rammeverket, og bygger på ISACA sin IT Assurance Framework (ITAF) og Business Model for Information Security (BMIS).

ISACA tilbyr sertifisering for både COBIT 2019 (COBIT Foundations, COBIT Design & Implementation, og Implementering av NIST sitt Cybersecurity Framework ved hjelp av COBIT 2019).

 Rammeverk 
Rammeverket inneholder følgende komponenter :

 Rammeverk: setter krav til praksis ved å koble forretningsmål mot IT
 Prosessbeskrivelser med føringer for planlegging, utvikling, gjennomføring og overvåkning av alle IT-prosesser
 Kontrollmål: liste over krav som har blitt satt av ledelsen for god internkontroll innen IT
 Modenhetsmodeller: metoder for å vurder modenheten og hvor god hver prosess er, og evne til å håndtere avvik fra arbeidsprosessene
 Retningslinjer for ledelsen: retningslinjer tydeliggjør ansvar og hvordan man kan måle ytelse opp mot forretningsmålene i praksis.

Forretnings- og IT-mål knyttes sammen og måles for å definere ansvar for forretning og IT.

COBIT identifiserer 5 prosesser:COBIT 2019 Framework: Introduction and Methodology from ISACA

 Evaluere, styre og overvåke
 Innrette, planlegge og organisere
 Bygge, anskaffe og implementere
 Levere, sørvis og støtte
 Overvåke, evaluere og vurdere

COBIT-rammeverket knytter seg til COSO, ITIL, BiSL, ISO 27000, CMMI, TOGAF og PMBOK. Rammeverket har som mål å hjelpe bedrifter med å følge lovverk, være mer smidige og tjene mer penger.

 Komponenter 
Nedenfor er COBIT-komponenter:

 Rammeverk: Organiserer It-styring mål og god praksis AV IT-domener og prosesser og knytter dem til forretningskrav.
 Prosessbeskrivelser: en referanseprosessmodell og felles språk for alle i en organisasjon. Prosessene kartlegger ansvarsområder for å planlegge, bygge, kjøre og overvåke.
 Kontrollmål: Gir et komplett sett med krav på høyt nivå som skal vurderes av ledelsen for effektiv kontroll av HVER IT-prosess.
 Ledelsesretningslinjer: hjelper med å tildele ansvar, bli enige om mål, måle ytelse og illustrere sammenheng med andre prosesser.
 Modenhetsmodeller: Vurderer modenhet og evne per prosess og bidrar til å løse hull.

Standarden oppfyller alle praksisens behov, samtidig som den opprettholder uavhengighet fra spesifikke produsenter, teknologier og plattformer. Ved utviklingen av standarden var det mulig å bruke det både for revisjon av selskapets IT-systemet og for å designe ET IT-system. I DET første tilfellet LAR COBIT deg bestemme graden av samsvar av systemet under studien til de beste eksemplene, og i det andre å designe et system som er nesten ideelt i sine egenskaper.

 Se også 
 IT-styring
 Dataforvaltning
 Informasjonskvalitetsstyring
 ITIL
 ISO/IEC 38500

 Referanser 

Kategori:Personvern